– Хаьа суна а, – дагахь доцу жоп делира Мовсар Хамидовича. – Оцу историно со а ма ваьккхина дикка гал, хьуна ма-дарра хаа лаахь. Цундела ма веана со хьо волче сайна г1о деха а. Хьол тоьлла накъост ишттачохь суна карор вац ма аьлла хьо вевзачара. Ас хьоьга и цкъа даре ма дина. Хьан бакъо ю соьца къоршаме хила. Хьайна ца лаахь хьан мичча хенахь вайн барт бохо йиш ю, ц1ена аьлча-м вай и х1инца а бина ма бацийца.